380-kV-Leitung Sils-Fällanden - Alemannische Wikipedia

# 380-kV-Leitung Sils-Fällanden

### Us der alemannische Wikipedia, der freie Dialäkt-Enzyklopedy

Züri isch immer meh gwachse, und dur daas het au de Strombedarf zuegnoo. S' EW Züri het in Erwäägig zoge, im Bündnerland äigeni Chraftwärch z' etabliere. Ufgrund vu d'r geografische Distanz isch klar gsii, ass ä Hochspannigsläitig bruucht, wu ungfäär 120 Kilometer lang isch. Mer hät nuch käi Erfaarig gchaa im Stromtransport über so wiiti Distanze. Bevor di Läitig fertig buut gsii ischt, het ä Puur muetwillig d' Dräht duregschnitte. Er isch d'r Mäinig gsii, mer häit ihn für d' Entäignig z' wenig entschädiged. Im Jaar 1909 isch dänn das Buuwerch fertig gsii. D' Läitig isch zwii mal vergrössered wordä und cha hüt uf d'r ganze Streggi ä Spannigsebeni vu 380 Kilovolt transportiärä. Zwüsche Niderurnä und Mels wird si vu d'r SBB mitbenützt. Ihri äinzig Zwüschestaziuu het si z Bängge. Deet zwiigt d' Läitig nach Mettlä ab.

## [ändere] Liniäfüehrig

Si fangt z' hinderscht im Domleschg aa und folgt dänn d'r Rhiiebeni bi Chur. Im Sargans het si ä markanti Chrüüzig über s' Wiistannetal. Si verlauft dänn wiitgehend i d'r Ebeni vum Seeztal und folgt em linggä Waläseeufer. Si isch äini vu mindischtens füüf Hochspannigsläitige, wu zäme dur d' Linthebeni füehred. Ihri Fortsetzig verlauft rächts vom Zürisee und linggs vum Griiffäsee. S ändet a d'r Dübedorferstrass bi Fällande.

Kategori: Stromleitung

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech